CELEX: 31999D0076
Language: el
Date: 1999-01-20 00:00:00
Title: 1999/76/ΕΚ: Απόφαση της Επιτροπής της 20ής Ιανουαρίου 1999 για την κατ' εξαίρεση παραχώρηση στα κράτη μέλη του δικαιώματος να επιτρέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα φυτά του είδους Vitis L., εκτός από τους καρπούς τους, καταγωγής Ουγγαρίας ή Ρουμανίας [κοινοποιηθείσα υπό τον αριθμό Ε(1999) 81]

Avis juridique important

|

31999D0076

1999/76/ΕΚ: Απόφαση της Επιτροπής της 20ής Ιανουαρίου 1999 για την κατ' εξαίρεση παραχώρηση στα κράτη μέλη του δικαιώματος να επιτρέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα φυτά του είδους Vitis L., εκτός από τους καρπούς τους, καταγωγής Ουγγαρίας ή Ρουμανίας [κοινοποιηθείσα υπό τον αριθμό Ε(1999) 81]  

Επίσημη Εφημερίδα αριθ. L 023 της 30/01/1999 σ. 0056 - 0061

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιανουαρίου 1999 για την κατ' εξαίρεση παραχώρηση στα κράτη μέλη του δικαιώματος να επιτρέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα φυτά του είδους Vitis L., εκτός από τους καρπούς τους, καταγωγής Ουγγαρίας ή Ρουμανίας [κοινοποιηθείσα υπό τον αριθμό Ε(1999) 81] (1999/76/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσης τους στην Κοινότητα (1), όπως τροποποιήθηκε τελευταία από την οδηγία 98/2/ΕΚ της Επιτροπής (2), και ιδίως το άρθρο 14 παράγραφος 1,την αίτηση της Αυστρίας, όσον αφορά τα φυτά του είδους Vitis L., εκτός από τους καρπούς τους, καταγωγής Ουγγαρίας ή Ρουμανίας,Εκτιμώντας:ότι, σύμφωνα με τις διατάξεις της οδηγίας 77/93/ΕΟΚ, απαγορεύεται κατ' αρχήν να εισάγονται στην Κοινότητα τα φυτά του είδους Vitis L., εκτός από τους καρπούς τους, καταγωγής τρίτων χωρών 7ότι η χρήση πολλαπλασιαστικού υλικού του είδους Vitis L., εισαγομένου από την Ουγγαρία ή την Ρουμανία, αποτελούσε καθιερωμένη πρακτική στην Αυστρία πριν από την προσχώρησή της στην Κοινότητα 7 ότι αυτό το πολλαπλασιαστικό υλικό προοριζόταν για να χρησιμοποιηθεί για παραγωγή εμβολιασμένου υλικού στην Αυστρία 7ότι, όσον αφορά τις προαναφερόμενες εισαγωγές στην Κοινότητα των εν λόγω φυτών, επί τη βάσει της πληροφόρησης που έχει παρασχεθεί από το ενδιαφερόμενο κράτος μέλος, προέκυψε ότι στην Ουγγαρία ή στη Ρουμανία τα φυτά του είδους Vitis L. μπορούν να καλλιεργούνται υπό ικανοποιητικές υγειονομικές συνθήκες, και ότι δεν υπάρχουν εστίες εισαγωγής εξωτικών νόσων οι οποίες προσβάλλουν τα φυτά του είδους Vitis L. 7 ότι, επομένως, με την απόφαση 98/201/ΕΚ της Επιτροπής (3), έχει επιτραπεί στα κράτη μέλη να χορηγούν παρεκκλίσεις, για περιορισμένο χρονικό διάστημα και υπό ειδικούς όρους, με την επιφύλαξη της οδηγίας 68/193/ΕΟΚ του Συμβουλίου (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, καθώς επίσης και οιωνδήποτε μέτρων υλοποίησης αυτής της οδηγίας 7ότι δεν έχει επιβεβαιωθεί καμία διαπίστωση παρουσίας ούτε νόσων ούτε επιβλαβών οργανισμών επί των δειγμάτων τα οποία έχουν ληφθεί από μοσχεύματα που έχουν εισαχθεί σύμφωνα με την απόφαση 98/201/ΕΚ, ούτε κατά την διενέργεια μακροσκοπικών ελέγχων που είχαν ως αντικείμενο εμβολιασμένα φυτά επί των οποίων είχαν χρησιμοποιηθεί τα προαναφερόμενα μοσχεύματα 7ότι εξακολουθούν να επικρατούν οι περιστάσεις οι οποίες είχαν αιτιολογήσει την εν λόγω έγκριση 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμη φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Παρέχεται στα κράτη μέλη το δικαίωμα να επιτρέπουν, υπό τους όρους οι οποίοι προβλέπονται στην παράγραφο 2, εξαιρέσεις από το άρθρο 4 παράγραφος 1 της οδηγίας 77/93/ΕΟΚ, όσον αφορά τις απαγορεύσεις οι οποίες αναφέρονται στο μέρος Α, σημείο 15 του παραρτήματος ΙΙΙ αυτής της οδηγίας, για φυτά του είδους Vitis L., εκτός από τους καρπούς τους, καταγωγής Ουγγαρίας ή Ρουμανίας.2. Επιπροσθέτως ως προς τις απαιτήσεις οι οποίες ορίζονται στα παραρτήματα Ι, ΙΙ και IV της οδηγίας 77/93/ΕΟΚ σε σχέση με φυτά του είδους Vitis L., πρέπει να πληρούνται οι ακόλουθοι ειδικοί όροι:α) τα φυτά πρέπει να αποτελούν πολλαπλασιαστικό υλικό υπό τη μορφή ερρίζων μοσχευμάτων για συμβολιασμό (τα οποία στη συνέχεια του παρόντος κειμένου θα αναφέρονται ως «μοσχεύματα») των ακολούθων ποικιλιών πρέμνων:>ΘΕΣΗ ΠΗΝΑΚΑ>β) τα μοσχεύματα πρέπει να προορίζονται για να χρησιμοποιηθούν στην Κοινότητα σε εγκαταστάσεις οι οποίες αναφέρονται στο στοιχείο η), για την παραγωγή έρριζων μοσχευμάτων στην Κοινότητα 7γ) τα μοσχεύματα τα οποία προορίζονται για την Κοινότητα πρέπει να:- έχουν συγκομισθεί σε φυτώρια πρέμνων που έχουν επισήμως καταχωρηθεί. Οι κατάλογοι των καταχωρημένων φυτωρίων τίθενται στη διάθεση των κρατών μελών τα οποία κάνουν χρήση της παρέκκλισης, καθώς επίσης και στη διάθεση της Επιτροπής, το αργότερο έως την 1η Δεκεμβρίου 1998.Οι κατάλογοι αυτοί πρέπει να περιλαμβάνουν το (τα) όνομα(-τα) των ποικιλιών πρέμνων, τον αριθμό των σειρών που έχουν φυτευθεί με αυτές τις ποικιλίες, τον αριθμό των φυτών ανά σειρά για κάθε ένα από αυτά τα φυτώρια, εφόσον κρίνονται κατάλληλα για να αποσταλούν στην Κοινότητα το 1998 και 1999, υπό τους όρους που προβλέπονται σ' αυτήν την απόφαση,- είναι προσηκόντως συσκευασμένα, και η συσκευασία τους να αναγνωρίζεται χάρη σε σήμα το οποίο να επιτρέπει τον προσδιορισμό του καταχωρημένου φυτωρίου και της ποικιλίας,- συνοδεύονται από φυτοϋγειονομικό πιστοποιητικό που εκδίδεται στην Ουγγαρία ή τη Ρουμανία σύμφωνα με τα άρθρα 7 και 12 της οδηγίας 77/93/ΕΟΚ, επί τη βάσει της εξέτασης που ορίζεται σ' αυτή την οδηγία, ιδίως σε ότι αφορά την απαλλαγή τους από τους ακόλουθους επιβλαβείς οργανισμούς:- Daktulosphaira vitifoliae (Fitch)- Xylophilus ampelinus (Παναγόπουλος) Willems et al.- Χρυσίζουσα ερυθρίαση της αμπέλου MLO,- Χylella fastidiosa (Well και Raju),- Trechispora brinkmannii (Bresad.) Rogers,- Ιός που προξενεί δακτυλιωτή κηλίδωση του καπνού,- Ιός που προξενεί δακτυλιωτή κηλίδωση της τομάτας,- Ιός που προξενεί στιγμάτωση των φύλλων του μυρτίλου,- Ιός που προξενεί μωσαΐκωση-ρόδακα της ροδακινιάς.Στο πιστοποιητικό υπό την επικεφαλίδα «Πρόσθετη δήλωση» αναφέρεται ότι «η αποστολή αυτή πληροί τους όρους που θεσπίζονται στην απόφαση 1999/76/ΕΚ» 7δ) ο επίσημος φυτοϋγειονομικός οργανισμός της Ουγγαρίας ή της Ρουμανίας εξασφαλίζει την ταυτότητα των μοσχευμάτων από τη στιγμή της συγκομιδής, όπως αναφέρεται στο στοιχείο γ) πρώτο εδάφιο, μέχρι τη στιγμή της φόρτωσης για εξαγωγή προς την Κοινότητα 7ε) τα μοσχεύματα εισάγονται από σημεία εισόδου τα οποία βρίσκονται στο έδαφος του κράτους μέλους που κάνει χρήση αυτής της παρέκκλισης και τα οποία ορίζονται ειδικά για τον σκοπό της εν λόγω παρέκκλισης από αυτό το κράτος μέλος 7 αυτά τα σημεία εισόδου, καθώς και η επωνυμία και η διεύθυνση του αρμοδίου επισήμου φορέα ο οποίος αναφέρεται στην οδηγία 77/93/ΕΟΚ και είναι υπεύθυνος για έκαστο εκ των ως άνω σημείων, πρέπει να κοινοποιούνται προηγουμένως και εγκαίρως από τα κράτη μέλη στην Επιτροπή, και να τίθενται, κατόπιν σχετικού αιτήματος, στη διάθεση των λοιπών κρατών μελών. Σε περιπτώσεις κατά τις οποίες η εισαγωγή στην Κοινότητα λαμβάνει χώρα σε κράτος μέλος διαφορετικό από αυτό το οποίο κάνει χρήση αυτής της παρέκκλισης, οι προαναφερόμενοι αρμόδιοι επίσημοι φορείς του κράτους μέλους εισαγωγής ενημερώνουν και συνεργάζονται με τους προαναφερομένους αρμοδίους επισήμους φορείς των κρατών μελών τα οποία κάνουν χρήση αυτής της παρέκκλισης, για να εξασφαλίζεται ότι πληρούνται οι όροι που θεσπίζονται στην παρούσα απόφαση 7στ) Ο εισαγωγέας ενημερώνεται επίσημα, πριν από την εισαγωγή, σχετικά με τους όρους που θεσπίζονται στα στοιχεία α) έως κ) 7 ο εν λόγω εισαγωγέας κοινοποιεί προηγουμένως και εγκαίρως πριν από κάθε εισαγωγή τα σχετικά λεπτομερή στοιχεία στους υπευθύνους επισήμους φορείς του κράτους μέλους εισαγωγής, και αυτό το κράτος μέλος, αμελλητί, διαβιβάζει στην Επιτροπή τα λεπτομερή στοιχεία της σχετικής κοινοποίησης προσδιορίζοντας:- το είδος του υλικού,- την ποσότητα,- την ημερομηνία εισαγωγής που έχει δηλωθεί, καθώς επίσης και την επιβεβαίωση του σημείου εισόδου,- τις επωνυμίες και τις πλήρεις διευθύνσεις των εγκαταστάσεων οι οποίες αναφέρονται στο στοιχείο η) και στις οποίες πρόκειται να χρησιμοποιηθούν τα μοσχεύματα ως πρέμνοι και όπου θα φυτευθούν, εν συνεχεία, τα εμβολιασμένα μοσχεύματα.Ο εισαγωγέας κοινοποιεί, στους υπευθύνους επισήμους φορείς του κράτους μέλους του, λεπτομερή στοιχεία σχετικά με οποιαδήποτε αλλαγή έχει επέλθει σε σχέση με την προαναφερόμενη προηγούμενη κοινοποίηση, κατά προτίμηση αμέσως μόλις λαμβάνει γνώση αυτών των αλλαγών και, εν πάση περιπτώσει, πριν από τη στιγμή της εισαγωγής, οπότε το εν λόγω κράτος μέλος, αμελλητί, διαβιβάζει στην Επιτροπή τα στοιχεία τα σχετικά με αυτές τις αλλαγές 7ζ) οι επιθεωρήσεις οι οποίες, ανάλογα με την περίπτωση, περιλαμβάνουν και διενέργεια δοκιμών, όπως απαιτείται σύμφωνα με το άρθρο 12 της οδηγίας 77/93/ΕΟΚ, και σύμφωνα με τις διατάξεις που θεσπίζονται με την παρούσα απόφαση, διενεργούνται από τους υπευθύνους επισήμους φορείς οι οποίοι αναφέρονται στην εν λόγω οδηγία 7 μεταξύ αυτών των επιθεωρήσεων, οι φυτοϋγειονομικοί έλεγχοι διενεργούνται από το κράτος μέλος το οποίο κάνει χρήση αυτής της παρέκκλισης και, ανάλογα με την περίπτωση, σε συνεργασία με τους εν λόγω φορείς του κράτους μέλους στο οποίο τα μοσχεύματα πρόκειται να χρησιμοποιηθούν ως πρέμνοι. Επιπλέον, κατά την διενέργεια των προαναφερομένων φυτοϋγειονομικών ελέγχων, αυτό(-ά) το (τα) κράτος(-η) μέλος(-η) πρέπει επίσης να διενεργεί(-ούν) ελέγχους για την ανίχνευση της ενδεχομένης παρουσίας οιουδήποτε άλλου επιβλαβούς οργανισμού. Με την επιφύλαξη της παρακολούθησης η οποία αναφέρεται στο άρθρο 19α παράγραφος 3 δεύτερο εδάφιο πρώτη περίπτωση της εν λόγω οδηγίας, η Επιτροπή καθορίζει σε ποιόν βαθμό οι επιθεωρήσεις που αναφέρονται στο άρθρο 19α παράγραφος 3 δεύτερο εδάφιο δεύτερη περίπτωση της εν λόγω οδηγίας, πρέπει να συμπεριληφθούν στο πρόγραμμα επιθεώρησης σύμφωνα με το άρθρο 19α παράγραφος 5 στοιχείο γ) της εν λόγω οδηγίας 7η) τα μοσχεύματα πρέπει να χρησιμοποιούνται ως πρέμνοι για εμβολιασμό, και τα εμβολιασμένα μοσχεύματα πρέπει, εν συνεχεία, να φυτεύονται μόνο σε εγκαταστάσεις:- των οποίων η επωνυμία και η πλήρης διεύθυνση έχουν κοινοποιηθεί, από εκείνον που προτίθεται να χρησιμοποιήσει τα εισαχθέντα βάσει της παρούσας απόφασης μοσχεύματα, στους προαναφερομένους υπευθύνους επισήμους φορείς του κράτους μέλους στο οποίο βρίσκονται οι εν λόγω εγκαταστάσεις και- οι οποίες είναι επισήμως καταχωρημένες και εγκεκριμένες για τον σκοπό αυτής της παρέκκλισης, συμπεριλαμβανομένων των σχετικών με τις διατάξεις του παραρτήματος.Στις περιπτώσεις που ο τόπος εμβολιασμού ή φύτευσης βρίσκεται σε κράτος μέλος εκτός του κράτους μέλους που κάνει χρήση της εν λόγω παρέκκλισης, οι υπεύθυνοι επίσημοι φορείς του κράτους μέλους που κάνει χρήση της παρέκκλισης ενημερώνουν, κατά τη στιγμή της λήψης της ανωτέρω προηγούμενης κοινοποίησης του εισαγωγέα, τους εν λόγω υπεύθυνους επίσημους φορείς του κράτους μέλους στο οποίο πρόκειται τα μοσχεύματα να χρησιμοποιηθούν για εμβολιασμό ή στη συνέχεια να φυτευθούν, διαβιβάζοντας τις επωνυμίες και τις πλήρεις διευθύνσεις των εγκαταστάσεων στις οποίες πρόκειται να εμβολιαστούν ή να φυτευθούν τα φυτά 7θ) οι εν λόγω υπεύθυνοι επίσημοι φορείς εξασφαλίζουν ότι κάθε μόσχευμα το οποίο δεν χρησιμοποιείται σύμφωνα με το ως άνω στοιχείο η), πρέπει να καταστρέφεται υπό τον έλεγχο των προαναφερομένων υπευθύνων επισήμων φορέων. Πρέπει να τηρούνται και να τίθενται στη διάθεση της Επιτροπής μητρώα σχετικά με τον αριθμό των φυτών που καταστρέφονται 7ι) στις εγκαταστάσεις οι οποίες αναφέρονται στο ως άνω στοιχείο η),- τα μοσχεύματα πρέπει να αποτελούν αμέσως μετά από την άφιξη τους αντικείμενο διενέργειας δοκιμών επί αντιπροσωπευτικών δειγμάτων, με χρήση των προσηκουσών εργαστηριακών μεθόδων και, ανάλογα με την περίπτωση, φυτοδεικτών για την ανίχνευση των ακολούθων, τουλάχιστον, επιβλαβών οργανισμών:α) ιός που προξενεί στιγμάτωση των φύλων του μυρτίλου (Blueberry leaf mottle) 7β) χρυσίζουσα ερυθρίαση της αμπέλου MLO (Grapevine Flavescence dorιe) και άλλες χλωρώσεις της αμπέλου 7γ) ιός που προξενεί μωσαΐκωση-ρόδακα της ροδακινιάς (Peach rosette mosaic) 7δ) ιός που προξενεί δακτυλιωτή κηλίδωση του καπνού (Tobacco ringspot) 7ε) ιός που προξενεί δακτυλιωτή κηλίδωση της τομάτας (στέλεχος «yellow vein» και άλλα στελέχη) 7στ) Χylella fastidiosa (Well & Raju) 7ζ) Xylophilus ampelinus (Παναγόπουλος) Willems et al.Το υλικό που έχει διαπιστωθεί ότι είναι απαλλαγμένο από τους επιβλαβείς οργανισμούς που αναφέρονται στο παρόν εδάφιο μπορεί να χρησιμοποιηθεί στη συνέχεια για εμβολιασμό, και τα εμβολιασμένα φυτά μπορούν να φυτευθούν στη συνέχεια και να εξακολουθήσουν να αναπτύσσονται σε αγρούς που αποτελούν μέρος των εγκαταστάσεων που αναφέρονται στο στοιχείο η), όπου θα παραμείνουν είτε φυτευμένα είτε αποθηκευμένα ως γυμνόρριζα φυτάρια, έως ότου είναι έτοιμα για εμπορία,- τα εμβολιασμένα φυτά, κατά τη διάρκεια της βλαστητικής περιόδου που ακολουθεί την εισαγωγή, υπόκεινται σε μακροσκοπική επιθεώρηση από τους εν λόγω υπευθύνους επισήμους φορείς του κράτους μέλους στο οποίο έχουν φυτευθεί, σε κατάλληλες χρονικές περιόδους, με σκοπό την ανίχνευση των επιβλαβών οργανισμών, ή ενδείξεων ή συμπτωμάτων που προκαλούνται από επιβλαβή οργανισμό, συμπεριλαμβανομένου του Daktulosphaira vitifoliae (Fitch) 7 ως αποτέλεσμα αυτής της μακροσκοπικής επιθεώρησης, οιοσδήποτε επιβλαβής οργανισμός που έχει προξενήσει τις εν λόγω ενδείξεις ή συμπτώματα πρέπει να ταυτοποιείται μέσω της προσήκουσας μεθόδου διενέργειας δοκιμών,- κάθε φυτό για το οποίο δεν έχει διαπιστωθεί, κατά τις προαναφερόμενες στα ως άνω εδάφια επιθεωρήσεις ή δοκιμές, ότι είναι απαλλαγμένο από τους επιβλαβείς οργανισμούς που απαριθμούνται στο στοιχείο γ) τρίτο εδάφιο ή που υπόκειται για κάποιους άλλους λόγους σε μέτρα απομόνωσης, καταστρέφεται αμέσως υπό τον έλεγχο των εν λόγω υπευθύνων φορέων 7κ) κάθε εμβολιασμένο φυτό που προκύπτει από επιτυχή εμβολιασμό, για τον οποίο χρησιμοποιούνται τα μοσχεύματα που αναφέρονται στο στοιχείο α), μπορεί να τεθεί σε ελεύθερη κυκλοφορία μόνο το έτος 2000.Άρθρο 2 Τα κράτη μέλη ενημερώνουν τα λοιπά κράτη μέλη και την Επιτροπή, μέσω της κοινοποίησης που αναφέρεται στο άρθρο 1 παράγραφος 2 στοιχείο στ) πρώτη φράση για οποιαδήποτε χρήση της έγκρισης. Τα κράτη μέλη ενημερώνουν την Επιτροπή και τα λοιπά κράτη μέλη, πριν από την 1η Οκτωβρίου 1999, σχετικά με τις ποσότητες που έχουν εισαχθεί δυνάμει της παρούσας απόφασης, και αποστέλλουν λεπτομερή τεχνική έκθεση σχετικά με την επίσημη εξέταση που αναφέρεται στο άρθρο 1 παράγραφος 2 στοιχείο ι), συμπεριλαμβανομένης της ταυτοποίησης οιουδήποτε επιβλαβούς οργανισμού αντίγραφα εκάστου φυτοϋγειονομικού πιστοποιητικού διαβιβάζονται στην Επιτροπή. Επιπλέον, οποιοδήποτε άλλο κράτος μέλος στο οποίο οι πρέμνοι έχουν χρησιμοποιηθεί για εμβολιασμό και στο οποίο έχουν φυτευθεί εμβολιασμένα φυτά μετά από την εισαγωγή, αποστέλλει επίσης στην Επιτροπή και στα λοιπά κράτη μέλη, πριν από την 1η Οκτωβρίου 1999, λεπτομερή τεχνική έκθεση σχετικά με την επίσημη εξέταση που αναφέρεται στο άρθρο 1 παράγραφος 2 στοιχείο ι).Άρθρο 3 Με την επιφύλαξη των προβλεπόμενων στο άρθρο 14 παράγραφος 3 της οδηγίας 77/93/ΕΟΚ διατάξεων, τα εν λόγω κράτη μέλη κοινοποιούν στην Επιτροπή και στα λοιπά κράτη μέλη όλες τις περιπτώσεις αποστολών οι οποίες εισάγονται σύμφωνα με την παρούσα απόφαση και οι οποίες δεν πληρούν τους όρους που έχουν θεσπιστεί.Άρθρο 4 Το άρθρο 1 τίθεται σε εφαρμογή κατά τη διάρκεια της περιόδου από 15 Δεκεμβρίου 1998 μέχρι 15 Φεβρουαρίου 1999. Η παρούσα απόφαση ανακαλείται εάν διαπιστωθεί ότι οι όροι που θεσπίζονται στο άρθρο 1 παράγραφος 2 δεν επαρκούν για την πρόληψη της εισαγωγής επιβλαβών οργανισμών, ή εφόσον δεν έχουν τηρηθεί.Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 20 Ιανουαρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 26 της 31. 1. 1977, σ. 20.(2) ΕΕ L 15 της 21. 1. 1998, σ. 34.(3) ΕΕ L 76 της 13. 3. 1998, σ. 39.(4) ΕΕ L 93 της 17. 4. 1968, σ. 15.ΠΑΡΑΡΤΗΜΑ Οι συνθήκες απομόνωσης των εγκαταστάσεων και του εξοπλισμού του χώρου ή των χώρων στους οποίους θα πραγματοποιηθούν οι δραστηριότητες πρέπει να είναι επαρκείς ώστε να εξασφαλίζεται η ασφαλής μεταχείριση του υλικού δηλαδή έτσι ώστε να συγκρατούνται οι επιβλαβείς οργανισμοί και να εξαλείφεται ο κίνδυνος εξάπλωσής τους. Για κάθε δραστηριότητα η οποία προσδιορίζεται στην αίτηση πρέπει να καθορίζεται από τον αρμόδιο επίσημο οργανισμό ο κίνδυνος εξάπλωσης των επιβλαβών οργανισμών που διατηρούνται σε συνθήκες απομόνωσης λαμβάνοντας υπόψη το είδος του υλικού, την προβλεπόμενη δραστηριότητα και τη βιολογία των επιβλαβών οργανισμών, τους τρόπους εξάπλωσής τους, την αλληλεπίδραση με το περιβάλλον και άλλους σχετικούς παράγοντες που αφορούν τον κίνδυνο που συνεπάγεται το εν λόγω υλικό. Μετά την αξιολόγηση του κινδύνου, ο επίσημος αρμόδιος οργανισμός πρέπει να εξετάσει και να διατυπώσει καταλλήλως:α) τα ακόλουθα μέτρα απομόνωσης για τις εγκαταστάσεις, τον εξοπλισμό και τις εργασίες:- φυσική απομόνωση από όλα τα άλλα φυτά/υλικό επιβλαβών οργανισμών, συμπεριλαμβανομένης της πιθανότητας ελέγχου της βλάστησης των γειτονικών περιοχών,- καθορισμός υπεύθυνου ατόμου για τις δραστηριότητες,- περιορισμένη πρόσβαση στις εγκαταστάσεις, στον εξοπλισμό και στις γειτονικές περιοχές, ανάλογα με την περίπτωση, μόνο σε εξουσιοδοτημένο προσωπικό,- κατάλληλη ταυτοποίηση των εγκαταστάσεων και του εξοπλισμού όπου θα αναφέρονται οι δραστηριότητες και το υπεύθυνο προσωπικό,- τήρηση αρχείου των δραστηριοτήτων που πραγματοποιούνται και εγχειριδίου των μεθόδων εργασίας συμπεριλαμβανομένων των διαδικασιών σε περίπτωση διαφυγής των επιβλαβών οργανισμών από την απομόνωση,- κατάλληλα συστήματα ασφαλείας και συναγερμού,- κατάλληλα μέτρα ελέγχου για την πρόληψη της εισόδου και της εξάπλωσης των επιβλαβών οργανισμών εντός των εγκαταστάσεων,- ελεγχόμενες διαδικασίες για δειγματοληψία και μεταφορά του υλικού, μεταξύ των εγκαταστάσεων και του εξοπλισμού,- ελεγχόμενη διάθεση αποβλήτων, χώματος και νερού, όταν χρειάζεται,- κατάλληλες συνθήκες υγιεινής και απολύμανσης και τεχνικά μέσα για το προσωπικό, τα κτίρια και τον εξοπλισμό,- κατάλληλα μέτρα και εξοπλισμός για τη διάθεση του πειραματικού υλικού,- κατάλληλες εγκαταστάσεις και διαδικασίες βιολογικού ελέγχου (συμπεριλαμβανομένων των δοκιμών)καιβ) επιπρόσθετα μέτρα απομόνωσης σύμφωνα με τα ειδικά βιολογικά και επιδημιολογικά χαρακτηριστικά του είδους του συγκεκριμένου υλικού και των εγκεκριμένων δραστηριοτήτων:- διατήρηση σε εγκαταστάσεις με χωριστό θάλαμο και «διπλή θύρα» για την πρόσβαση του προσωπικού,- διατήρηση σε αρνητική πίεση αέρα,- διατήρηση σε προστατευτικούς κλωβούς, με το κατάλληλο μέγεθος βροχίδων πλέγματος και άλλους φραγμούς π.χ. υδάτινος κλωβός για ακάρεα, κλειστός κλωβός δειγμάτων εδάφους για νηματώδεις ηλεκτρικές παγίδες εντόμων,- διατήρηση σε απομόνωση από άλλους επιβλαβείς οργανισμούς και υλικό, π.χ. θρεπτικό υλικό φυτών, φυτά ξενιστές,- διατήρηση του υλικού για αναπαραγωγή σε κλωβούς αναπαραγωγής με μηχανισμούς χειρισμού,- οι επιβλαβείς οργανισμοί να μην διασταυρώνονται με ιθαγενείς ποικιλίες ή είδη,- οι επιβλαβείς οργανισμοί να μην τίθενται σε συνεχή καλλιέργεια,- διατήρηση σε συνθήκες αυστηρού ελέγχου του πολλαπλασιασμού των επιβλαβών οργανισμών, π.χ. υπό περιβαλλοντικές συνθήκες τέτοιες ώστε να μην παρουσιάζεται διάπαυση,- διατήρηση κατά τέτοιο τρόπο ώστε να αποκλείεται η εξάπλωση από πολλαπλασιαστικές μονάδες, π.χ. να αποφεύγονται τα ρεύματα αέρα,- διαδικασίες για τον έλεγχο της καθαρότητας των καλλιεργειών των επιβλαβών οργανισμών από παράσιτα και άλλους επιβλαβείς οργανισμούς,- κατάλληλα προγράμματα ελέγχου του υλικού για την εξάλειψη πιθανών φορέων,- για τις δραστηριότητες in vitro, μεταχείριση του υλικού σε ασηπτικές συνθήκες: εξοπλισμός του εργαστηρίου για την πραγματοποίηση διαδικασιών σε ασηπτικές συνθήκες,- διατήρηση των επιβλαβών οργανισμών που εξαπλώνονται με φορείς σε συνθήκες που να αποκλείουν την εξάπλωση με το φορέα, π.χ. ελεγχόμενο μέγεθος βροχίδων πλέγματος, απομόνωση δειγμάτων εδάφους,- εποχιακή απομόνωση για να εξασφαλιστεί ότι οι δραστηριότητες πραγματοποιούνται κατά τις περιόδους χαμηλού φυτοϋγειονομικού κινδύνου.